“เทสลา” ปลดพนักงานรายชั่วโมง พร้อมหั่นเงินเดือนพนักงานประจำ เซ่น “โควิด-19”
"เทสลา" ปลดพนักงานรายชั่วโมง พร้อมหั่นเงินเดือนพนักงานประจำ เซ่น "โควิด-19"
"เทสลา" ปลดพนักงานรายชั่วโมง พร้อมหั่นเงินเดือนพนักงานประจำ เซ่น "โควิด-19"
8 เม.ย. 2563

ผู้สื่อข่าวรายงานว่า สื่อต่างประเทศรายงานว่า เทสลา อิงค์ บริษัทผลิตรถยนต์ไฟฟ้าในสหรัฐ จะปรับลดเงินเดือนพนักงานทั้งหมด และจะปลดพนักงานรายชั่วโมงทั้งหมดไปจนถึงวันที่ 4 พ.ค.ซึ่งเป็นวันที่บริษัทจะเริ่มทำการผลิตรถยนต์ไฟฟ้าอีกครั้ง
โดยมาตรการควบคุมการแพร่ระบาดของไวรัสโควิด-19 ทำให้เทสลาต้องปิดการผลิตรถยนต์ที่โรงงานในฟรีมอนต์ รัฐแคลิฟอร์เนีย
สำหรับการปรับลดเงินเดือนและการปลดพนักงานมีขึ้นหลังจากที่เทสลารายงานยอดการผลิตและส่งมอบรถยนต์ไฟฟ้าในไตรมาสแรก โดยเทสลาผลิตรถยนต์ไฟฟ้าได้ 103,000 คันและส่งมอบไปแล้วประมาณ 88,400 คัน
ทั้งนี้เทสลายังไม่ได้เปลี่ยนแปลงคำแนะนำที่ให้ไว้กับนักลงทุนสำหรับปีนี้ ซึ่งระบุว่าบริษัทจะสามารถส่งมอบรถยนต์ไฟฟ้าได้เกิน 500,000 คันในปีนี้
โดยในสัปดาห์ที่ผ่านมา เทสลาได้แจ้งกับหน่วยงานที่รับพนักงานว่า บริษัทจะระงับการจ้างพนักงานแบบสัญญาจ้างทั้งหมดจนกว่าจะมีการแจ้งให้ทราบต่อไป ขณะที่พนักงานชั่วคราวหลายร้อยคนได้ถูกเลิกจ้างด้วย